Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: létrehozásáról szóló 17/1996. (III. 8.) OGY határozat mellékletében szereplõ alapító okirat 4.3. pontja].
Paragraph Index: 773

141. §-ának (2) bekezdése úgy rendelkezett, hogy a Magyar Rádió költségvetési szervnek a Magyar Rádió Rt., a Magyar Televízió költségvetési szervnek a Magyar Televízió Rt. az általános jogutódja. A törvényjavaslat indokolása az átalakulásról a következõket mondta ki: „A jelenlegi alkotmányellenes helyzet mielõbbi felszámolása érdekében a törvény 1996. február 1-jén hatályba lép. Kivételt képeznek azok a rendelkezések, amelyek esetében a jogalkalmazásra való felkészüléshez ennél hoszszabb idõt szükséges biztosítani. A közalapítványok, valamint a Magyar Rádió és a Magyar Televízió Részvénytársaságok megalakulása természetesen egy folyamat eredményeként hónapokkal késõbb történhet meg.” Az Mtv. tehát bonyolult szervezetrendszert teremtett meg, és az új szervezetek létrehozása, illetõleg átalakítása idõt igényelt. A szervezés folyamata alatt fenn kellett tartani a közszolgálati mûsorszolgáltatást, rendezni kellett nagyszámú munkavállaló munkaviszonyának folyamatosságát. Ez a magyarázata a jogutódlás sajátos szabályozásának is, amelynél különbözõ kérdésekre az Mtv. 141—144. §-a több speciális rendelkezést határozott meg. A jogutódlás rendezésének lényeges eleme az, hogy bár az Mtv. szerint az említett Részvénytársaságok általános jogutódai a mûsorszolgáltató költségvetési szerveknek, mégis a költségvetési szervek kezelésében lévõ állami vagyon nem automatikusan és nem közvetlenül száll át a Részvénytársaságokra. Az indítvány elbírálása szempontjából fontos szerepe van annak, hogy az Országgyûlés külön rendelkezik egyrészt a létrehozandó közalapítványok tulajdonába adandó állami vagyon elkészítendõ leltárral és vagyonértékeléssel történõ meghatározásáról, másrészt a közalapítványok létrejövetelét követõen az átvett vagyonnak a közalapítványok által megalapítandó mûsorszolgáltató részvénytársaságokba való bevitelérõl.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes